**JU Dnevni centar za djecu sa smetnjama i teškoćama u razvoju Herceg Novi**

Br: 21.

 Herceg Novi 23.01.2018.

 Na osnovu člana 30 stav 1 Zakona o javnim nabavkama Crne Gore („Sl.list CG“ br. 42/11, 57/14,28/15 i 42/17)i Pravilnika o sadržaju akta i obrascima za sprovođenje nabavke male vrijednosti („Službeni list CG“, br. 49/17), direktor **JU Dnevni centar za djecu sa smetnjama i teškoćama u razvoju Herceg Novi**

**P R A V I L N I K**

**za postupanje JU Dnevni centar za djecu sa smetnjama i teškoćama u razvoju Herceg Novi prilikom sprovođenja** **postupka nabavke male vrijednosti**

1. **UVODNE ODREDBE**

**Član 1**

Pravilnikom se definiše način pripremanja i vođenja postupaka nabavke male vrijednosti, procijenjene vrijednosti za nabavku roba i usluga do 15.000,00€ sa PDV-om, i procijenjene vrijednost za nabavku radova do 30.000,00€ˇsa PDV-om, ako za tu nabavku naručilac ne sprovodi postupak iz člana 20 Zakona o javnim nabavkama (u daljem tekstu: Zakon) , od strane **JU Dnevni centar za djecu sa smetnjama i teškoćama u razvoju Herceg Novi** (u daljem tekstu Naručilac) .

**Član 2**

 Naručilac ne smije tokom finansijske godine da podijeli predmet javne nabavke koji predstavlja jednu cjelinu sa namjerom izbjegavanja primjene postupaka javnih nabavki propisanih Zakonom.

Naručilac može da pokrene postupak nabavke male vrijednosti iz čl.6 ovog Pravilnika , ako su za tu nabavku obezbijeđena finansijska sredstva budžetom ili na drugi način u skladu sa zakonom i ako je nabavka predviđena planom javnih nabavki naručioca.

Naručilac postupak nabavke male vrijednosti iz čl .13 ovog Pravilnika realizuje ako su za tu nabavku obezbijeđena finansijjska sredstva budžetom , a bez obzira da li je nabavka predviđena planom javnih nabavki.

**Član 3**

Naručilac ne može sprovesti postupak nabavke male vrijednosti sa namjerom da diskriminiše ili favorizuje bilo kojeg ponuđača. Postupak nabavke male vrijednosti se sprovodi na način koji osigurava poštovanje načela javnih nabavki, načela ekonomičnosti i efikasnosti upotrebe javnih sredstava, načela obezbjeđenja konkurencije, načela transparentnosti postupka nabavke i načela ravnopravnosti.

**Član 4**

Predmet nabavke mora se opisati na neutralan način , da bude jasan, nedvosmislen, potpun koji će omogućiti ponuđačima sastavljanje ponude bez nedoumica u pogledu uslova i zahtjeva koji su postavljeni od strane naručioca.

U opisu predmeta nabavke navode se sve okolnosti koje su značajne za realizaciju ugovora, tako i za izradu ponude (npr. mjesto I način izvršenja, rokovi izvršenja predmeta nabavke ,način plaćanja I sl.)

 Predmet nabavke se određuje na način da predstavlja tehničku, tehnološku, oblikovnu, funkcionalnu ili drugu objektivno odredivu cjelinu i njegov opis ne smije odgovarati tj. favorizovati određenog ponuđača.

**Član 5**

Odredjivanje procijenjene vrijednosti nabavke zasniva se na ukupnom iznosu, sa porezom na dodanu vrijednost (PDV-om), uključujući sve opcije i moguća obnavljanja ugovora.

Procijenjena vrijednost može se utvrditi na osnovu istraživanja tržišta koje je predhodno urađeno u vrijeme konkretne nabavke.

Procijenjena vrijednost nabavke mora biti važeća u trenutku kada naručilac zatraži prijedlog cijena ili ponudu od jednog ponuđača.

1. **POSTUPAK NABAVKE MALE VRIJEDNOSTI**

**Član 6**

 Postupak nabavke male vrijednosti odnosi se na procijenjenu vrijednosti jednaku ili veću od 3.000,00 eura sa PDV-om do 15,000,00 eura za nabavku roba i usluga, odnosno za nabavku radova procijenjene vrijednosti jednake ili veće od 3.000,00 eura do 30.000,00 eura.

Postupak nabavke male vrijednosti pokreće se odlukom u pisanom obliku koju donosi ovlašćeno lice naručioca u skladu sa Obrazcem (A).

Odluka iz stava 2 ovog člana sadrži:

1) podatke o naručiocu,

2) vrsta i opis predmeta nabavke,

3) procijenjenu vrijednost nabavke,

4) izvor obezbjeđenja sredstava,

5) rok sprovođrnja postupka i

6) druge podatke od značaja za predmetnu nabavku.

**Član 7**

Postupak nabavke male vrijednosti sprovodi službenik za nabavke naručioca. Zadatak službenika za javne nabavke je da pripremi zahtjev za dostavljanje ponuda, upiti zahtjev za podnošenje ponuda, javno otvori ponude , sastavi zapisnik o pregledu, ocjeni i vrednovanju ponuda, pripremi prijedlog odluke o izboru najpovoljnije ponude, pripremi prijedlog obavještenja o ishodu postupka male vrijednosti, a ako se postupak obustavi, da pripremi prijedlog obavještenja o obustavi postupka javne nabavke.

Prikupljanje ponuda sprovodi se na osnovu zahtjeva za dostavljanje ponuda (Obrazac 1-u daljem tekstu Zahtjeva) koji sadrži:

 - podatke o naručiocu,

- upustvo ponuđačima kako da sačine ponudu,

 - uslove propisane zakonom kojim se uređuju javne nabavke, a koje ponuđač mora da ispuni,

- podatke o predmetu nabavke,

- način određivanja predmeta i procijenjene vrijednosti nabavke,

- tehničke karakteristike ili specifikacije,

 - način plaćanja,

 - rok isporuke robe, izvođenja radova, odnosno pružanja usluge,

 - kriterijum za izbor najpovoljnije ponude,

- rok i način dostavljanja ponuda,

 - rok za donošenje obavještenja o ishodu postupka nabavke i

- druge informacije;

Naručilac će zahtjev iz stava 2 ovog člana na dokaziv način (faxom, elektronskom poštom i drugi) uputiti ponuđačima.

Tehničke karakteristike ili specifikacije su, u skladu sa predmetom javne nabavke, obavezni dio zahtjeva. Naručilac određuje tehničke karakteristike ili specifikacije u skladu sa članom 50 Zakona.

 Ispunjenost uslova utvrđenih zahtjevom za dostavljanje ponuda, ponuđač može da dokazuje pisanom izjavom datom pod punom moralnom, materijalnom i krivičnom odgovornošću.

 Obrazac izjave iz stava 5 ovog člana čini sastavni dio zahtjeva za dostavljanje ponuda.

**Član 8**

Kriterijumi za ocjenjivanje ponuda su:

1) ekonomski najpovoljnija ponuda ili

2) najniža cijena.

 Metodologija načina vrednovanja ponuda po odabranom kriterijumu , mora biti objasnjena u Zahtjevu.

**Član 9**

 Ponuda je izjava pisane volje ponuđača da isporuči robu, pruži usluge ili izvede radove u skladu sa uslovima i zahtjevima navedenima u zahtjevu za dostavljanje ponuda.

Dostavljanjem ponuda ,ponuđači prihvataju uslovei obaveze iz Zahtjeva i moraju ih ispuniti .

 Ponuđač izražava cijenu ponude u eurima i istu piše brojkama. U cijenu ponude moraju biti uračunati svi troškovi i popusti.

Ponuđač može do isteka roka za dostavljanje ponuda dostaviti samo jednu ponudu i ne može je menjati. Naručilac je mora provjeriti da li u ponudi postoji računska greška. Ukoliko se utvrdi računska greška manja od 3%, naručilac će od ponuđača pisanim putem zatražiti ispravku računske greške ili će sam ispraviti računsku grešku i od ponuđača zatražiti da u roku tri dana od dana prijema obavještenja o utvrđenoj računskoj grešci potvrdi prihvatanje ispravke računske greške. Ispravke se u ponudi jasno označavaju. Ponuda čija je računska greška veća od 3% biće ocijenjena kao neispravna.

**Član 10**

 U postupak nabavke male vrijednosti, naručilac poziva najmanje tri potencijalna ponuđača da podnesu ponude.

Zahtjev za dostavljanje ponuda iz člana 7 stav 2 mora da se objavi na internet stranici naručioca.

Način dostavljanja ponuda određuje se u zahtjevu za dostavljanje ponuda kao i rok za dostavljanje ponude koji će takođe naručilac odrediti u svakom zahtjevu za dostavljanje ponuda ne kraćim od tri dana, gdje se navodi tačan datum i vrijeme isteka roka za dostavljanje ponuda.

 Ponude primljene nakon roka za dostavljanje ponuda neće biti razmatrane.

Ponude se dostavljaju u pisanom obliku, na crnogorskom jeziku, u zatvorenoj koverti na kojoj su na prednjoj strani napisani tekst „ponuda-ne otvaraj“, naziv i broj javne nabavke, a na poleđini ili nekom drugom uglu bilo koje strane koverte, naziv, broj telefona i adresa ponuđača.

**Član 11**

 Otvaranje ponuda u postupcima nabavki male vrijednosti je javno. Javnom otvaranju ponuda mogu da prisustvuju ovlašteni predstavnici ponuđača , od onih kojima je upućen zahtjev za dostavljanje ponuda od strane Naručioca. Punomoćje predstavnicima ponuđača mora da bude potpisano od strane ovlašćenog lica.

Postupak pregleda i ocjena ponuda obavlja službenik za javne nabavke na osnovu uslova i zahtjeva iz zahtjeva za dostavljanje ponuda.

Pregled i ocjena ponuda su tajni do donošenja obavještenja o ishodu postupka.

O prijemu, pregledu ocjeni i vrednovanju ponuda sastavlja se Zapisnik o prijemu, pregledu ocjeni i vrednovanju ponuda na Obrascu 2, koji sadrži:

1. podatke o naručiocu, 2)
2. podatke o vremenu početka pregleda, ocjene I vrednovanja ponuda,

 3) podatke o dostavljenim ponudama, prema redosljedu prijema,

 4)uslove I dokaze predviđene zahtjevom zadostavljanje ponuda,

 5) podatke o ispravnim I neispravnim ponudama,

 6) vrednovanje ponuda,

 7) rang lista po silaznom redosledu,

 8) prijedlog Ishod postupka,

9) potpis službenika za javne nabavke,

10) potpis ovlašćenog lica naručioca.

Službenik za javne nabavke na osnovu rezultata pregleda i ocjene ponuda podonosi predlog obavještenja o ishodu postupka sa pratećom dokumentacijom, na saglasnost ovlašćenoj osobi naručioca.

Obavještenje o ishodu postupka nabavke male vrijednosti sačinjava se na (Obrazcu 3 koji je sastavni dio ovog Paravilnika) i koji obavezno sadrži:

1) podatke o naručiocu,

2) podatke o predmetu nabavke,

 3) opis predmeta nabavke,

4) procijenjenu vrijednost nabavke,

 5) ishod postupka nabavke,

6) razlozi obustavljanja postupka (ukoliko je primjenjivo)

7) rang lista ponuda po silaznom redosledu,

8) naziv ponudjača čija je ponuda izabrana kao najpovoljnija,

 9) cijena najpovoljnije ponude,

 10) način realizacije nabavke,

11) potpis službenika za javnenabavke,

12) potpis ovlašćenog lica naručioca.

 Ako su dvije ili više ponuda jednako rangirane prema kriterijumu za izbor najpovoljnije, kao najpovoljnija biće izabrana ponuda koja je pristigla ranije.

Za izbor najpovoljnije ponude dovoljna je i jedna pristigla ponuda koja zadovoljava sve uslove navedene u zahtjevu za dostavljanje ponuda.

 Nakon saglasnosti ovlašćene osobe naručioca šalje se obavještenje o ishodu postupka svim ponuđačima koji su dostavili ponude.

Obavještenje o ishodu postupka naručilac je obvezan, u roku od tri dana, dostaviti svakom ponuđaču na dokaziv način (faxom, elektronskom poštom ili objavom na internet strani naručioca).

 Na obavještenje o ishodu postupka nije dopuštena žalba.

Naručilac objavom obavještenja o ishodu postupka, odnosno izvršenom dostavom na dokaziv način stiče uslove za zaključenje ugovora o nabavci.

 Naručilac zadržava pravo da poništiti postupak nabavke male vrijednosti, prije ili nakon roka za dostavljanje ponuda bez posebnog pisanog obrazloženja.

Obavještenje o zaključenom ugovoru o nabavci ili obavještenje o obustavi postupka male nabavke, naručilac objavljuje na svojoj internet stranici I na portalu javnih nabavki www.ujn.gov.me u roku od tri dana.

**Član 12**

 Ugovor potpisuje ovlašćena osoba naručioca ili osoba koju ona ovlasti.

Naručilac je obavezan pet godina od okončanja postupka nabavke male vrijednosti čuvati potrebnu dokumentaciju za svaki pojedinačni postupak nabavke.

Komunikacija između naručioca i ponuđača može se obavljati putem redovne pošte, elektronske pošte, telefonom, telefaksom ili kombinacijom navedenih sredstava.

1. **POSTUPAK JAVNE NABAVKE MALE VRIJEDNOSTI PREDRAČUNOM/PROFAKTUROM**

**Član 13**

Za predmete nabavke male vrijednosti procijenjene vrijednosti manje od **3.000,00 eura sa PDV-om,** za robu, usluge i radove, nabavka će se realizovati direktnim prihvatanjem predračuna/profakture ili ugovora u zavisnosti od predmeta nabavke (npr. kod sukcesivnih nabavki, intelektualnih usluga i slično) ili drugog odgovarajućeg dokumenta, nakon saglasnosti ovlašćene osobe naručioca.

Ovlašteno lice naručioca , ispitivanjem i analizom tržišta ,vrši izbor dobavljača, da za svoj novac dobije vrijednost.

Naručilac je obavezan tri godine od okončanja postupka nabavke male vrijednosti čuvati potrebnu dokumentaciju za svaki pojedinačni postupak nabavke.

Komunikacija između naručioca i ponuđača može se obavljati vršiti u skladu sa članom 12 stav 3. ovog Pravilnika.

1. **EVIDENCIJA O JAVNIM NABAVKAMA MALE VRIJEDNOSTI**

**Član 14**

 O nabavkama male vrijednosti vodi se posebna evidencija u skladu sa članom 117 Zakona I Pravilnikom o evidenciji sprovedenih postupaka javnih nabavki i zaključenih ugovora o javnim nabavkama, evidenciji nabavki male vrijednosti i hitnih nabavki.

**Član 15**

O nabavkama male vrijednosti izvještava se u skladu sa članom 118 Zakona I Pravilnikom o izvještaju o sprovedenim postupcima i zaključenim ugovorima o javnim nabavkama, nabavkama male vrijednosti i hitnim nabavkama. Evidenciju o nabavkama male vrijednosti iz čl. 14 i 15 vodi i redovno ažurira službenik za javne nabavke.

1. **SUKOB INTERESA**

**Član 16**

O sukobu interesa na odgovarajući način primjenjuju se odredbe čl. 16, 17 i 18 Zakona.

 **ZAVRŠNA ODREDBA**

**Član 17**

 Sve izmjene i dopune ovog Pravilnika donose se na isti način kao i ovaj Pravilnik.

 Ovaj Pravilnik, kao i sve njegove dalje izmjene ili dopune, objavljuje se na internet stranici naručioca .

 Stupanjem na snagu ovog Pravilnika prestaje da važi Pravilnik za JU Dnevni centar za djecu sa smetnjama i teškoćama u razvoju Herceg Novi prilikom sprovođenja postupka javne nabavke neposrednim sporazumom.

**Član 18**

Obrasci A, 1,2 i 3 kao i izjava iz člana7 stav 5 ovog Pravilnika su sastavni dio ovog pravilnika.

**Član 19**

 Ovaj Pravilnik stupa na snagu danom objavljivanja na internet stranici naručioca.

 **Direktor**

 Dragica Kosić